El programa responia a la necessitat de capacitar els directius públics per afrontar amb seguretat i èxit la seva activitat quotidiana en l'àmbit de la gestió pública.
Durant les diferents edicions d'aquesta activitat s'oferia una formació en què s'apostava per directius professionals amb talent, compromesos amb els valors públics i, per tant, sensibles a les demandes de la ciutadania; uns directius amb capacitat de lideratge, innovadors i orientats a l'assoliment d'objectius.
El programa tenia com a objectiu reforçar i desenvolupar les competències professionals dels directius públics a tres nivells: en primer lloc es treballaven les capacitats necessàries per liderar correctament una institució; en segon lloc, els aspectes
foment de destreses i aptituds i, per últim, es desenvolupaven habilitats bàsiques en àrees com la representació, la comunicació, la presa de decisions, la negociació i la priorització dels recursos disponibles en un marc de valors públics.
Alts funcionaris de les administracions públiques catalanes que posseeixin titulació universitària.
Escola d'Administració Pública de Catalunya.
8 edicions (entre els anys 2005-2015)
Aquest Màster pretenia donar resposta a la necessitat de capacitar en matèria de planificació i gestió territorial i urbana tenint en compte el nivell creixent de complexitat en aquest àmbit.
El programa formatiu, de caire generalista i interdisciplinari, abordava l'extrema varietat de perspectives concurrents en l'ordenació del territori i l'urbanisme: arquitectòniques, geogràfiques, legals, ambientals, relacionades amb diferents vessants de l'enginyeria, de l'economia i de la sociologia, etc., així com les diferents escales d'anàlisi que presenten els processos d'urbanització.
Trobar una manera nova de "mirar" envers les ciutats i el territori, amb l'ajut dels punts de vista que les teories disponibles del pensament i de la ciència, fou un dels objectius d'aquesta activitat de tercer cicle.
Titulats superiors llicenciats, enginyers i arquitectes, procedents de carreres universitàries en relació amb les matèries que s'impartien i que es dediquessin professionalment, o amb intenció de fer-ho, a tasques vinculades amb l'ordenació del territori i l'urbanisme, ja sigui a l'Administració pública o en empreses i entitats privades.
Escola d'Administració Pública de Catalunya – Universitat Politècnica de Catalunya – Universitat Pompeu Fabra.
11 edicions (entre els anys 2000-2012)
Aquest Màster oferia una formació innovadora, adaptada a les necessitats d'una administració del segle XXI i concebuda per gestionar una política exterior dinàmica, flexible i preparada per afrontar els reptes d'un món interdependent en l'era de les comunicacions.
També abordava com en un món globalitzat, qualsevol institució, empresa o entitat té la necessitat d'obrir-se al món per desenvolupar les seves iniciatives d'internacionalització i assolir els seus objectius.
I la necessitat de persones amb capacitat per representar i defensar els interessos del país amb competència, eficàcia i flexibilitat.
El pla d'estudis desenvolupava àrees com l'economia política i la internacional, estratègies de comunicació i negociació, eines de psicologia aplicada i ètica i valors públics, sense oblidar àmbits més clàssics com el dret internacional i el diplomàtic, els afers europeus o la història de les relacions internacionals.
Personal de la Generalitat de Catalunya i de les administracions locals catalanes amb experiència o interès demostrable en relacions internacionals i amb un excel·lent domini de l'anglès.
Consell de Diplomàcia de Catalunya (DIPLOCAT) – Secretaria d'Afers Exteriors i de la Unió Europea - Institut Barcelona d'Estudis Internacionals (IBEI) – Universitat Pompeu Fabra – Escola d'Administració Pública de Catalunya.
5 edicions (entre els anys 2014-2018)
Millorar la capacitació per a l'exercici de la direcció pública professional a l'Ajuntament de Barcelona fou l'objectiu principal d'aquest mestratge que va néixer sobre la base dels continguts del programa MAFD (Mestratge en alta funció directiva de l'EAPC) i que es va adaptar a les particularitats i requeriments necessaris de l'organització municipal.
El mestratge pretenia millorar el rendiment i el lideratge dels directius públics gràcies a l'ampliació de coneixements teòrics, conceptuals, metodològics, pràctics i actitudinals sobre la funció directiva.
L'objectiu últim del programa era que les competències i habilitats directives adquirides al llarg del mestratge servissin per enriquir el lloc de treball directiu que l'alumne tenia assignat, i que, en definitiva, aquesta millora personal repercutís també en la millora de l'organització i finalment, en el servei públic.
Directius i comandaments públics de l'Ajuntament de Barcelona.
Escola d'Administració Pública de Catalunya – l'Ajuntament de Barcelona.
2 edicions (entre els anys 2013-2015)
Més enllà d'aprofundir en l'ensenyament de les noves tecnologies, el programa d'aquest postgrau s'orientava a facilitar que els participants adquirissin uns coneixements i unes habilitats que els ajudessin a analitzar, decidir, implementar i optimitzar les iniciatives en matèria d'e-govern per a la millora del govern i la gestió pública.
El programa oferia una visió integral de les diferents dimensions que integraven un fenomen tan complex com és l'e-govern.
Formar professionals i especialistes en l'anàlisi, la presa de decisions, el disseny, la implementació i l'avaluació d'iniciatives vinculades a l'e-govern en els diferents àmbits de millora de la gestió i les polítiques públiques, formava part dels objectius d'aquest postgrau.
Calia, doncs, que els emprenedors públics tinguessin el coneixement més ampli possible de les iniciatives existents, de les alternatives tecnològiques disponibles, de les experiències realitzades, però també dels condicionants polítics, econòmics i socials de l'entorn en què es desenvolupa la seva activitat.
Responsables polítics i gestors públics de les diferents administracions públiques, així com llicenciats universitaris que vulguin especialitzar-se en el desenvolupament d'iniciatives d'e-govern.
Escola d'Administració Pública de Catalunya i la Fundació Institut d'Educació Contínua de la Universitat Pompeu Fabra.
8 edicions (entre els anys 2005-2013)